# Goretti Sanmartín Rei

Goretti Sanmartín Rei (A Estrada, 6 de juliol de 1964) és una filòloga, escriptora i política gallega. És l'actual alcaldessa de Santiago de Compostel·la.
Llicenciada i doctorada en filologia gallegoportuguesa, és professora titular de Filologia Gallega a la Universitat de la Corunya. En la seva recerca posa èmfasi en la formació del gallec literari durant el segle xix i l'època de les Irmandades da Fala.
Va dirigir el Servei de Normalització Lingüística de la Universitat de la Corunya entre el 2004 i el 2006. Va ser designada acadèmica corresponent de la Real Academia Galega el 2012. Es dedica en aquest sentit a l'assessorament en sociolingüística per a fer recuperar àmbits a la llengua gallega. A més, forma part de la Revista Galega de Filoloxía.
En la faceta d'escriptora, ha confeccionat quatre assaigs i ha participat en diverses obres col·lectives. De fet, gràcies a una d'aquestes va rebre el XIX Premi Literari Ánxel Fole.
En l'àmbit polític, el 2012 va ser designada líder del Bloc Nacionalista Gallec a Compostel·la. Els anys següents, també va ser la secretària d'Implantació i Estratègia Municipal del partit. En les eleccions municipals del 2015, com a segona en la llista del partit, va resultar regidora. Després del pacte de govern entre el Partit dels Socialistes de Galícia i el BNG a la Diputació Provincial de La Corunya, va esdevenir vicepresidenta i portaveu de l'ens provincial. Més endavant, en les eleccions municipals del 2019, va encapçalar la llista i va renovar així la posició a l'Ajuntament de Santiago de Compostel·la. Aquell any va renunciar als càrrecs de què encara disposava a la diputació provincial. Finalment, en les eleccions municipals del 2023, va repetir com a cap de llista del Bloc Nacionalista Gallec per a la ciutat de Santiago de Compostel·la. Així doncs, el 17 de juny es va convertir en l'alcaldessa de Santiago i simultàniament en la primera dona al càrrec.

## Obra
### Individual

* Lendo nas marxes. Lingua e compromiso nos paratextos (1863-1936), 2002.
* Os (pre)textos galegos (1863-1936), 2002, Sotelo Blanco.
* Nos camiños do entusiasmo, 2009, Xerais.
* Consideracións sobre a decadencia e a rehabilitación da lingua galega. Homenaxe a Manuel García Blanco, 2012, Universidade da Coruña.

### Com a editora

* O Teatro de Xan da Cova: La Galiciana e María Pita, 2002, Universidade da Coruña.
* A Virxe do Cristal. Lenda de Curros Enríquez axeitada para a ópera, de Ramón Cabanillas, 2002, Universidade da Coruña.

### Obres col·lectives

* A lingua literaria galega no século XIX, 2005, Universidade da Coruña.
* Criterios para o uso da lingua, 2006, Universidade da Coruña.
* Nicomedes Pastor Díaz, unha existencia exemplar, de Ramón Villar Ponte, 2006, Fundación Caixa Galicia.
* Textos filosófico-políticos de Ramón Vilar Ponte. Volume I, 2006, Deputación de Lugo.
* Sobre a calidade da nosa lingua, 2007, Universidade da Coruña.
* Lingua e futuro, 2010, Laiovento.
* Unha outra guía para a intervención lingüística, 2011, Universidade da Coruña.
* Modelos de lingua e compromiso, 2014, Baía.

## Referències

* 1 2 «Goretti Sanmartín toma posesión como nova alcaldesa de Santiago de Compostela» (en gallec). Nós Diario, 17-06-2023. [Consulta: 22 juny 2023].
* 1 2 3 4 5 Caínzos, Iñigo. «Goretti Sanmartín, una década de trabajo para el sueño del "sorpasso"» (en castellà). Cadena Ser, 12-05-2023. [Consulta: 29 maig 2023].
* ↑ «Incorpóranse seis novos membros á Real Academia Galega, tres deles mulleres» (en gallec). El Correo Gallego, 25-06-2012. Arxivat de l'original el 5 juliol 2012. [Consulta: 29 maig 2023].
* ↑ Pampín, Silvia. «Nombran a Goretti Sanmartín académica correspondiente de la Real Academia Galega» (en castellà). Faro de Vigo, 26-06-2012. [Consulta: 29 maig 2023].
* ↑ «Goretti Sanmartín liderará el Bloque en Compostela» (en castellà). La Voz de Galicia, 22-03-2012. [Consulta: 4 juny 2023].
* ↑ «Velaluz: Cando as asociacións contra a violencia de xénero son as imputadas» (en gallec). Praza Pública, 23-04-2013. [Consulta: 4 juny 2023].
* ↑ «Cambio na Deputación da Coruña e pacto selado na de Pontevedra» (en gallec). Praza Pública, 16-07-2015. [Consulta: 4 juny 2023].
* ↑ Díaz Pardo, Cristina. «Santiago: Bugallo dimite y deja el concello en manos del BNG de Goretti Sanmartín» (en castellà). Economía Digital Galicia, 29-05-2023. [Consulta: 29 maig 2023].